ଆଓରି-ଭୁବନେଶ୍ବର(୨୫/୦୨) : ପୁଣି ପଦାରେ ପଡିଲା ବିଜେଡି ନେତାଙ୍କ କାରନାମା । ମହିଳାଙ୍କ ସମ୍ମାନ ଓ ସଂରକ୍ଷଣ ପାଇଁ ଦଳର ମୁଖିଆ ଡେଙ୍ଗୁରା ପିଟୁଥିବା ବେଳେ ଦଳର ନେତା କିନ୍ତୁ ଏହାକୁ ମାନୁନାହାନ୍ତି । ରାଜ୍ୟର ମହିଳାମାନଙ୍କ ସ୍ୱାର୍ଥ ଓ ସୁରକ୍ଷା ପାଇଁ ଥିବା ମହିଳା କମିସନର ସଦସ୍ୟାଙ୍କୁ ବିଜେଡି ନେତାଙ୍କ ନାଲି ଆଖି । ଖୋଦ୍ ମହିଳା କମିସନ ସଦସ୍ୟାଙ୍କୁ ଦୁର୍ବ୍ୟବହାର କରି ଚର୍ଚ୍ଚାକୁ ଆସିଛନ୍ତି ବିଜେଡି ବିଧାୟକ ପ୍ରଣବ ପ୍ରକାଶ ଦାସ (ବବି) ଦାସ । ଏଭଳି ସଙ୍ଗୀନ ଅଭିଯୋଗ ଆଣିଛନ୍ତି ଖୋଦ୍ ମହିଳା କମିସନ ସଦସ୍ୟା ତଥା କଳାହାଣ୍ଡି ଜିଲ୍ଲାର ବିଜେଡ଼ି ନେତ୍ରୀ ତିଳୋତ୍ତମା ନାୟକ । ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କୁ ଏସମ୍ପର୍କରେ ଅବଗତ କରାଇବା ପାଇଁ ସେ ନବୀନ ନିବାସ ଯାଇଥିଲେ ମାତ୍ର ମୁଖ୍ୟମନ୍ତ୍ରୀ ନଥିବାରୁ ସାକ୍ଷାତ ହୋଇପାରିନଥିଲା ।
ସୂଚନାଯୋଗ୍ୟ, ରାଜ୍ୟ ମହିଳା କମିସନ ସଦସ୍ୟା ତିଳୋତ୍ତମା ନାୟକ ନିକଟରେ ପ୍ରଣବ ପ୍ରକାଶ ଦାସ (ବବି) ଟିକେଟ୍ ଦେଉଥିବା ଜାଣି ତାଙ୍କ ଘରକୁ ଯାଇଥିଲେ । ମାତ୍ର ସେଠାରେ ତାଙ୍କ ପରି ଯାଇଥିବା କିଛି ମହିଳାଙ୍କୁ ବବି ଦାସ ଗାଳି ଦେଉଥିଲେ । ତେଣୁ ମହିଳା କମିସନ ସଦସ୍ୟ ଭାବେ ସେ ଏହାର ପ୍ରତିବାଦ କରିଥିଲେ । ଏହାପରେ ବବି ରାଗିଯାଇ ତାଙ୍କୁ ମଧ୍ୟ ଗାଳି ଦେଇଥିବା ଅଭିଯୋଗ ଆଣିଛନ୍ତି ତିଳୋତ୍ତମା ନାୟକ ।
ତେବେ ତିଳୋତମାଙ୍କ ବବିଙ୍କ ଉପରେ ଆକ୍ରମଣର କୋଲାଟେରାଲ ଡ୍ୟାମେଜର ଶିକାର ଜଣେ ସାର ହୋଇଛନ୍ତି । ତିଳୋତ୍ତମା କ୍ୟାମେରା ଆଗରେ ଯାହା ସବୁ କହିଛନ୍ତି ସେଥିରୁ ଜଣା ପଡୁଛି ଯେ, ଏହି ସାରଙ୍କ ଯୋଗୁ ଦଳ ଭିତରେ ଅସନ୍ତୋଷ କୁହୁଳୁଛି ।
ତିଳୋତମା ଯେଉଁ ସାରଙ୍କ କଥା କହୁଛନ୍ତି ସେହି ସାରଙ୍କ ନାଁ ବି ସେ କ୍ୟାମେରା ଆଗରେ ନେଇଛନ୍ତି । ସିଏ ହେଉଛନ୍ତି ପାଣ୍ଡିଆନ୍ ସାର । ତିଳୋତ୍ତମାଙ୍କ ଅନୁସାରେ ବିଜେଡିରେ ଟିକେଟ୍ କାହାକୁ ମିଳିବ ସେ କଥା ପାଣ୍ଡିଆନ୍ ସାର ବୁଝୁଛନ୍ତି । ପାଣ୍ଡିଆନ୍ ସାରଙ୍କୁ ଏଥିରେ ସାହାଯ୍ୟ କରୁଛନ୍ତି ବବି ଦାଶ । ବବି ଦାଶ ଓଡ଼ିଶା ସାରା କେଉଁଠି କାହାକୁ ଟିକେଟ୍ ମିଳିବ ସେ କଥା ନିଷ୍ପତି ନେଉଛନ୍ତି ।
ତିଳୋତ୍ତମା ଯାହା କହୁଛନ୍ତି ତାହା ଅନୁସାରେ ବିଜେଡିକୁ ହେଲିକପ୍ଟରରେ ଉଡୁଥିବା ବ୍ୟକ୍ତି ନିୟନ୍ତ୍ରଣ କରୁଛନ୍ତି । ତୃଣମୁଳ ସ୍ତରରେ ଥିବା ନେତାଙ୍କୁ ଗୁରୁତ୍ୱ ଦିଆଯାଉନି । ପାଣ୍ଡିଆନ ଆଣ୍ଡ୍ କୋ ସମ୍ପୂର୍ଣ୍ଣ ଭାବେ ବିଜେଡିକୁ ନିଜ ନିୟନ୍ତ୍ରଣକୁ ନେଇସାରିଛନ୍ତି । କର୍ମୀଙ୍କ ସହ ରାଜା ରାଜୁଡାଙ୍କ ଭଳି ବ୍ୟବହାର କରାଯାଉଛି ।
ବିଜେଡିରେ ୨୫ ବର୍ଷ ଧରି ଥିବା ତିଳୋତମାଙ୍କ ଏହି ଅଭିଯୋଗ ନିଶ୍ଚିତ ଭାବେ ଦଳ ଭିତରେ ଥିବା ଅସନ୍ତୋଷ କଥା କହୁଛି । ଯାହା ବାବଦରେ ସମସ୍ତେ ଜାଣି ମଧ୍ୟ ଟିକେଟ୍ କଟିବା ଡରରେ ଚୁପ ଅଛନ୍ତି । ତିଳୋତ୍ତମା କିନ୍ତୁ ସେଇ ଭାନୁମତି ପେଡିକୁ ଖୋଲି ଦେଇଛନ୍ତି । ଆଗକୁ ତାଙ୍କୁ ଆଉ କେତେ ଜଣ ଅନୁସରଣ କରୁଛନ୍ତି ତାହା ଦେଖିବାକୁ ବାକି ରହିଲା । ଏହା ସହ ମୁଖ୍ୟମନ୍ତ୍ରୀ ଏହି ପ୍ରସଙ୍ଗରେ କଣ ପଦକ୍ଷେପ ନେଉଛନ୍ତି ତା ଉପରେ ମଧ୍ୟ ସମସ୍ତଙ୍କ ନଜର ରହିବ । କାରଣ ଅଭିଯୋଗ ଘେରରେ ଅଛନ୍ତି ଜଣେ ଖାସ୍ ବିଧାୟକ ଓ ଅଭିଯୋଗକାରୀ ହେଉଛନ୍ତି ମହିଳା କମିଶନ ସଦସ୍ୟା ।
Save my name, email, and website in this browser for the next time I comment.
N-31/5, Rajpur Extension,
Hargovind Enclave, Chhatarpur,
Aajira Odisha is an active all sorts ground level social services in nationwide from last 3 years. Registered in Delhi but it's wings spread all over the country with state wise full time volunteer. Aajira Odisha started publishing daily news in it's website from all major category from Political to spiritual factors. Our new current website officially launched at Indian Institute of Mass Communication, New Delhi on 21st. April. 2018. Aajira Odisha has been associated with many organization and events as media partner in Delhi NCR.
